CELEX: C2006/048/51
Language: el
Date: 2006-02-25 00:00:00
Title: Συνεκδικασθείσες υποθέσεις T-155/03, T-157/03 και T-331/03: Απόφαση του Πρωτοδικείου της  13ης Δεκεμβρίου 2005  — Cwik κατά Επιτροπής ( Υπάλληλοι — Έκθεση βαθμολογίας — Περίοδοι 1995/1997, 1997/1999 και 1999/2001 — Προσφυγή ακυρώσεως — Ταυτόχρονη επικύρωση διαδοχικών εκθέσεων βαθμολογίας — Πλημμελής διαδικασία — Εκπρόθεσμη υποβολή — Προσωπικός φάκελος — Πρόδηλο σφάλμα εκτιμήσεως — Κατάχρηση εξουσίας — Ανακολουθία της αιτιολογίας — Αποκατάσταση της ζημίας — Υλική ζημία — Ηθική βλάβη )

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/27
            
         Απόφαση του Πρωτοδικείου της 13ης Δεκεμβρίου 2005 — Cwik κατά Επιτροπής
   (Συνεκδικασθείσες υποθέσεις T-155/03, T-157/03 και T-331/03) (1)
   
   («Υπάλληλοι - Έκθεση βαθμολογίας - Περίοδοι 1995/1997, 1997/1999 και 1999/2001 - Προσφυγή ακυρώσεως - Ταυτόχρονη επικύρωση διαδοχικών εκθέσεων βαθμολογίας - Πλημμελής διαδικασία - Εκπρόθεσμη υποβολή - Προσωπικός φάκελος - Πρόδηλο σφάλμα εκτιμήσεως - Κατάχρηση εξουσίας - Ανακολουθία της αιτιολογίας - Αποκατάσταση της ζημίας - Υλική ζημία - Ηθική βλάβη»)
   (2006/C 48/51)
   Γλώσσα διαδικασίας: η αγγλική
   Διάδικοι
   
      Προσφεύγων: Michael Cwik (Tervuren, Βέλγιο) [εκπρόσωποι: N. Lhoëst και E. de Schietere de Lophem,]
   
      Καθής: Επιτροπή των Ευρωπαϊκών Κοινοτήτων [εκπρόσωποι: J. Currall και L. Lozano Palacios]
   Αντικείμενο της διαφοράς
   Αφενός, αιτήσεις ακυρώσεως των αποφάσεων της Επιτροπής που επικυρώνουν οριστικά τις εκθέσεις βαθμολογίας του προσφεύγοντος για τις περιόδους από 1 Ιουλίου 1995 έως 30 Ιουνίου 1997, από 1 Ιουλίου 1997 έως 30 Ιουνίου 1999 και από 1 Ιουλίου 1999 έως 30 Ιουνίου 2001 και, στο μέτρο που απαιτείται, τις αποφάσεις της Επιτροπής με τις οποίες απορρίπτονται οι σχετικές με τις εκθέσεις αυτές ενστάσεις, καθώς και, αφετέρου, οι αγωγές αποζημιώσεως για την προβαλλόμενη υλική ζημία και την ηθική βλάβη
   Διατακτικό της αποφάσεως
   Το Πρωτοδικείο:
   
               1)
            
            
               Ακυρώνει τις αποφάσεις της Επιτροπής που επικυρώνουν οριστικά τις εκθέσεις βαθμολογίας του προσφεύγοντος για τις περιόδους 1995/1997 και 1997/1999 καθώς και τις αποφάσεις της Επιτροπής με τις οποίες απορρίπτονται οι σχετικές με αυτές τις εκθέσεις βαθμολογίας ενστάσεις.
            
         
               2)
            
            
               Καταδικάζει την Επιτροπή να καταβάλει στον προσφεύγοντα αποζημίωση 2 000 ευρώ.
            
         
               3)
            
            
               Απορρίπτει τις προσφυγές κατά τα λοιπά.
            
         
               4)
            
            
               Στις υποθέσεις T-155/03 και T-157/03, καταδικάζει την Επιτροπή στα έξοδα.
            
         
               5)
            
            
               Στην υπόθεση T-331/03, καταδικάζει την Επιτροπή να φέρει τα έξοδά της καθώς και το ήμισυ των εξόδων της προσφεύγουσας.
            
         
      (1)  ΕΕ C 171 της 19.7.2003